Škoda Superb

Škoda Superb er en bilmodell fra den tsjekkiske bilprodusenten Škoda Auto. Modellen ble introdusert i 1934 og ble produsert fram til 1949. I 2001 ble den relansert som Škodas flaggskipsmodell.

 Modeller 

 Škoda Superb, 1934 - 1949 
Originalmodellen av Superb fra 1934 var en luksusbil, og var fabrikantens første bil tilgjengelig med firehjulstrekk og V8-motor.

Bilmodellene til Škoda på 1930-tallet skilte seg betydelig ut fra de tidligere Škoda modeller. Ny chassis design, inspirert av Tatra, med og uavhengig fjæring ble utviklet under ledelse av sjefingeniør Vladimír Matouš 

Škoda Superb 640 var første generasjon Superb og hadde en sideventilert rekkesekser på 2492 cc. Bilen ble tilbudt med enten 4 eller 6 seter. Chassiset veide 1.130 kg  og hele bilen veide 1.680 kg, vekten varierte avhengig av versjonen av bilen. Det ble produsert to versjoner av denne modellen.

En ny generasjon Superb ble introdusert i 1936 som Type 902. Konkurrenter, Tatra, hadde begynt å produsere Type 77 med en V8-motor og aerodynamiske karosseri. For å konkurrere med denne hadde Type 902 Superb mer avrundet karosseri og front som minner mer om de mindre Popular og Rapid-modellene. Motoren ble forstørret til 2703 cc og den ble kombinert med en ny girkasse som hadde et aluminiumshus. Type 902 var tilgjengelig som 4-seters eller 6-seters og som en 2-dørs kabriolet.

En ny endring kom i 1936 da Superb Type 913 ble introdusert. Fronten på bilen ble redesignet og motoren ble øket til 2 914 cc.

Type 913 var tilgjengelig i fire grunnleggende versjoner, en 6- eller 7-seters limousin, 5-seters sedan og en 5-seters 2-dørs sedan. Andre mindre vanlige versjoner inkluderte en luksuriøs 2-dørs kabriolet, ambulanse, varebil og en pickup. Produksjonen ble avsluttet i februar 1939. Noen av de siste bilene som ble produsert fikk en større 3.140 cc motoren fra Type 924-prototypen.

Fra 1939 hadde Superb reservehjul plassert bak forskjermen i stedet for under gulvet i bagasjerommet. Type 924 kom i produksjon fra 1939 med rekkesekser motor på 3.140 cc og et kortere, mer avrundet karosseri. Den vanligste versjonen av Type 924 var 6-seters limousin. Den midterste seteraden kunne foldes ned slik at passasjerene bak fikk mer plass. I 1941–43 produserte Škoda en militær versjon av Type 924-modellen for Wehrmacht og dens nazi-allierte. Produksjonen fant sted i det da nazi-okkuperte Böhmen og begynte med en bakhjulsdrevet versjon kalt Type 952 og Type 956 med firehjulsdrift. Det var tre militære versjoner tilgjengelig, Kfz 21, en luksuriøs kommando kabriolet brukt av høye offiserer i felten som av general Heinz Guderian og feltmarskalk Erwin Rommel, Kfz 15 var personellbil og en militærambulanse. Det ble produsert 100 Kfz 21, 1600  Kfz 15 og 30 ambulanser. Etter krigen fortsatte produksjonen av Type 924 Superb i et lite antall gjennom 1947–48, med 60 sedaner og 100 kabrioleter, noen av dem i en luksuriøs versjon beregnet på parader. Offisielt ble de alle levert til det tsjekkoslovakiske innenriksdepartementet.

I 1939 introduserte Škoda Type 919 versjonen av Superb, kjent som Superb 4000. Den hadde Škoda sin første V8-motor på 3990 cc og karosseriets var forlenget til 5700 mm. Bare tolv biler av denne typen ble produsert.

 Škoda Superb, 2001 - 
Den første moderne versjonen, som ble produsert fra 2001 til 2008, var basert på samme platform som Volkswagen Passat, men forlenget med 10 cm. Den andre versjonen produsert etter 2008 er basert på Volkswagengruppens A6 PQ46-platform og er for tiden den største og mest luksuriøse modellen i Škodas portefølje, med en akselavstand på 2761 millimeter og en lengde på 4838 millimeter.Skoda Superb 1.8 TSI Elegance 4X4 Estate (februar 2010)

Dagens Superb finnes som 4-dørs sedan og 5-dørs stasjonsvogn med forhjuls- eller firehjulsdrift, og med en rekke forskjellige motoralternativer.  Varianten iV fra 2019 hadde samme 218 hk hybride motor som VW Passat GTE, men kom kun med forhjulsdrift.Skodas første ladbare bil i dinside.no den 14. oktober 2019.

Referanser

Kategori:Škoda-modeller
Kategori:Bilmodeller introdusert i 1934